
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 87 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

83. Ίδρυση Ενορίας του Ιερού Ναού Παμμεγίστων 

Ταξιαρχών και Αγίας Αναστασίας, στον Οικι¬ 
σμό Νέας Κερύνειας, Δημοτικού Διαμερίσμα¬ 
τος Κερύνειας, Δήμου Διακοπτού, Νομού Αχα¬ 
ΐας της Ιερός Μητροπόλεως Καλαβρύτων και 
Αιγιαλείας. 1 

84. Έλεγχοι ταυτότητας και φυτοϋγειονομικοί έλεγ¬ 

χοι φυτών, φυτικών προϊόντων και άλλων αντι¬ 
κειμένων, που αναφέρονται στο Μέρος Β του 
Παραρτήματος V του π.δ. 365/2002 (Α' 307), οι 
οποίοι μπορεί να διενεργούνται σε τόπο διαφο¬ 
ρετικό από το σημείο εισόδου στη Χώρα ή σε 
παρακείμενο τόπο και ο καθορισμός των όρων 
που σχετίζονται με τους εν λόγω ελέγχους, σε 
συμμόρφωση προς την Οδηγία 2004/103/ΕΚ της 
Επιτροπής. 2 

85. Τροποποίηση διατάξεων π.δ. 14/2001 «Οργάνωση 

Υπηρεσιών Ελληνικής Αστυνομίας» (Α' - 12) και 
του π.δ. 208/2001 «Αναδιάρθρωση, σύσταση, ορ¬ 
γάνωση και λειτουργία Υπηρεσιών Τροχαίας της 
Ελληνικής Αστυνομίας» (Α' -164). 3 

ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 83 
Ίδρυση Ενορίας του Ιερού Ναού Παμμεγίστων Ταξιαρ¬ 
χών και Αγίας Αναστασίας, στον Οικισμό Νέας Κε- 
ρύνειας, Δημοτικού Διαμερίσματος Κερύνειας, Δήμου 
Διακοπτού, Νομού Αχαΐας της Ιερός Μητροπόλεως 
Καλαβρύτων και Αιγιαλείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του ν. 590/1977 
«Περί του Καταστατικού Χάρτου της Εκκλησίας της 
Ελλάδος» (Α' 146) σε συνδυασμό με τις διατάξεις των 


20 Απριλίου 2006 

άρθρων 2 και 3 του Κανονισμού 8/1979 της Ιερός Συνό¬ 
δου της Εκκλησίας της Ελλάδος «Περί Ιερών Ναών και 
Ενοριών» (Α1/1980). 

2. Τις διατάξεις του άρθρου 90 του κώδικα νομοθεσίας 
για την Κυβέρνηση και τα Κυβερνητικά όργανα, που κυ¬ 
ρώθηκε με το άρθρο πρώτο του π.δ. 63/2005 (Α' 98). 

3. Τις διατάξεις της υπ’ αριθμ. 37876/ΣΤ5/26.4.2004 
κοινής απόφασης του Πρωθυπουργού και της Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας και Θρησκευμάτων» (Β' 608). 

4. Την υπ’ αριθμ. 1438/24.5.2005 σύμφωνη γνώμη του 
Μητροπολιτικού Συμβουλίου της Ιερός Μητροπόλεως 
Καλαβρύτων και Αιγιαλείας. 

5. Την υπ’ αριθμ. 14/17.2.2005 γνωμοδότηση του Δημο¬ 
τικού Συμβουλίου Διακόπτου. 

6. Το γεγονός ότι από τις διατάξεις του διατάγματος 
δεν προκαλείται δαπάνη εις βάρος του Κρατικού Προ¬ 
ϋπολογισμού ή του Προϋπολογισμού Ν.Π.Δ.Δ. 

7. Την 72/2006 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εθνικής Παιδεί¬ 
ας και Θρησκευμάτων, αποφασίζουμε: 

Άρθρο 1 

Ιδρύεται Ενορία του Ιερού Ναού Παμμεγίστων Ταξι¬ 
αρχών και Αγίας Αναστασίας, στον Οικισμό Νέας Κε- 
ρύνειας, Δημοτικού Διαμερίσματος Κερύνειας, Δήμου 
Διακοπτού, Νομού Αχαΐας, της Ιερός Μητροπόλεως 
Καλαβρύτων και Αιγιαλείας. 

Άρθρο 2 

Η ισχύς του παρόντος άρχεται από της δημοσιεύσεως 
του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 18 Απριλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 84 
Έλεγχοι ταυτότητας και φυτοϋγειονομικοί έλεγχοι φυ¬ 
τών, φυτικών προϊόντων και άλλων αντικειμένων, που 
αναφέρονται στο Μέρος Β του Παραρτήματος V του 
π.δ. 365/2002 (Α' 307), οι οποίοι μπορεί να διενερ- 
γούνται σε τόπο διαφορετικό από το σημείο εισόδου 
στη Χώρα ή σε παρακείμενο τόπο και ο καθορισμός 
των όρων που σχετίζονται με τους εν λόγω ελέγ¬ 
χους, σε συμμόρφωση προς την Οδηγία 2004/103/ 
ΕΚ της Επιτροπής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1,2 και 3 του ν. 1338/1983 «Εφαρ¬ 
μογή του Κοινοτικού Δικαίου» (Α' 34) όπως η παρ. 1 έχει 
τροποποιηθεί με τη διάταξη του άρθρου 6 παρ. 1 του 
ν. 1440/1984 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητος, Ανθρακος και Χάλυβος και του Οργανισμού 
Εφοδιασμού ΕΙΙΒΑΤΟΜ» (Α' 70) και του άρθρου 65 του 
Ν. 1892/1990 (Α' 101). 

β) Του άρθρου 4 του ν. 2147/1952 (Α' 155) «Περί προλή- 
ψεως και καταστολής των ασθενειών και εχθρών των 
φυτών και περί οργανώσεως της Φυτοπαθολογικής 
Υπηρεσίας». 

γ) Του άρθρου 90 του κώδικα νομοθεσίας για την Κυ¬ 
βέρνηση και τα Κυβερνητικά όργανα όπως η νομοθεσία 
αυτή κωδικοποιήθηκε και τέθηκε σε ισχύ με το άρθρο 
πρώτο του π.δ. 63/2005 (Α' 98). 

δ) Του π.δ. 365/2002 (Α' 307) «Μέτρα προστασίας κατά 
της εισαγωγής στη Χώρα ή μέσω αυτής σε άλλο κρά¬ 
τος μέλος της Ε.Ε. οργανισμών επιβλαβών για τα φυτά 
και τα φυτικά προϊόντα και κατά της εξάπλωσης τους 
στο εσωτερικό της, σε συμμόρφωση προς την Οδηγία 
2000/29/ΕΚ του Συμβουλίου.» 

2. Τη με υπ’ αριθμ. Υ 132/11.10.2004 (Β' 1533) κοινή από¬ 
φαση του Πρωθυπουργού και του Υπουργού Αγροτικής 
Ανάπτυξης και Τροφίμων «Ανάθεση αρμοδιοτήτων στον 
Υφυπουργό Αγροτικής Ανάπτυξης Αλέξανδρο Κοντό.» 

3. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

4. Την με υπ’ αριθμ. 28/2006 γνωμοδότηση του Συμβου¬ 
λίου της Επικράτειας μετά από πρόταση του Υπουργού 
Οικονομίας και Οικονομικών και του Υφυπουργού Αγρο¬ 
τικής Ανάπτυξης και Τροφίμων, αποφασίζουμε: 

Άρθρο 1 
Σκοπός 

(άρθρο 1 Οδηγίας 2004/103/ΕΚ) 

1. Σκοπός του προεδρικού διατάγματος είναι η εν¬ 
σωμάτωση της Οδηγίας 2004/103/ΕΚ της Επιτροπής 
σχετικά με τους ελέγχους ταυτότητας και τους φυτο- 
ϋγειονομικούς ελέγχους φυτών, φυτικών προϊόντων και 
άλλων αντικειμένων και σχετικά με τον καθορισμό των 
όρων για τους εν λόγω ελέγχους (ΕΕ 1313/12.10.2004) 
στη φυτοϋγειονομική νομοθεσία. Το παρόν διάταγμα 
αφορά τα φυτά, φυτικά προϊόντα ή άλλα αντικείμενα 
που προέρχονται από τρίτες χώρες και αναφέρονται 


στο Μέρος Β του Παραρτήματος V του π.δ. 365/2002 (Α' 
307) (εφεξής καλούμενα «σχετικά προϊόντα»). Ανάλογα 
με τις περιπτώσεις και υπό τις προϋποθέσεις που κα¬ 
θορίζονται στο παρόν προεδρικό διάταγμα, με απόφα¬ 
ση του Υπουργού Αγροτικής Ανάπτυξης και Τροφίμων 
μετά από εισήγηση της Διεύθυνσης Προστασίας Φυτι¬ 
κής Παραγωγής, μπορεί να ορίζεται ότι οι έλεγχοι που 
αναφέρονται στο άρθρο 15α, παράγραφος 1, περίπτωση 
β), σημεία π) και πι) του π.δ. 365/2002 (Α' 307) όπως το 
άρθρο αυτό προστέθηκε με το άρθρο 2 παράγραφος 
8 του π.δ. 179/2005 (Α' 229) για τα σχετικά προϊόντα 
μπορούν να διενεργούνται σε διαφορετικό τόπο. Στην 
περίπτωση διαμετακόμισης (ίΓαπείΐ) μη Κοινοτικών προϊ¬ 
όντων που αναφέρονται στο άρθρο 15γ, παράγραφος 2, 
περίπτωση γ) του π.δ. 365/2002 (Α' 307), όπως το άρθρο 
αυτό προστέθηκε με το άρθρο 2 παράγραφος 8 του 
π.δ. 179/2005 (Α' 229), ο έλεγχος μπορεί να διενεργηθεί 
στις εγκαταστάσεις της επίσημης υπηρεσίας προορι¬ 
σμού, ή σε οποιοδήποτε παρακείμενο τόπο, εφόσον 
πληρούνται οι όροι της παραγράφου. 2. Οι «έλεγχοι 
ταυτότητας» και οι «φυτοϋγειονομικοί έλεγχοι» μπορούν 
να διενεργούνται στον τόπο προορισμού, όπως είναι 
ένας τόπος παραγωγής, εφόσον πληρούνται οι όροι 
της παραγράφου 2. 

2. Οι όροι που αναφέρονται στην παράγραφο 1 εκ- 
πληρούνταί: 

α) όταν οι επίσημες υπηρεσίες του σημείου εισόδου 
και προορισμού, του άρθρου 2 παράγραφος 1 περίπτωση 
ζ) του π.δ. 365/2002 (Α' 307) αποφασίζουν, όπου ενδεί- 
κνυται μετά από συμφωνία μεταξύ της Διεύθυνσης Προ¬ 
στασίας Φυτικής Παραγωγής του Υπουργείου Αγροτικής 
Ανάπτυξης και Τροφίμων και των επίσημων αρχών των 
άλλων Κρατών Μελών, ότι οι έλεγχοι ταυτότητας και οι 
φυτοϋγειονομικοί έλεγχοι (εφεξής καλούμενοι «έλεγχοι») 
μπορούν να διενεργούνται διεξοδικότερα σε ένα τόπο 
διαφορετικό από το σημείο εισόδου στην Κοινότητα ή 
σε ένα παρακείμενο τόπο, και 

β) όταν οποιοσδήποτε εισαγωγέας ή άλλο πρόσωπο 
που έχει την ευθύνη των τόπων ή των εγκαταστάσεων 
όπου πρόκειται να διενεργηθούν οι έλεγχοι (εφεξής 
καλούμενος «ο αϊτών») μιας αποστολής που αποτελεί- 
ται από τα σχετικά προϊόντα αποκτά την έγκριση, στα 
πλαίσια μιας διαδικασίας έγκρισης που καθορίζεται στο 
άρθρο 2, παράγραφος 2 για την πραγματοποίηση ελέγ¬ 
χων σε «ένα εγκεκριμένο τόπο ελέγχου» ο οποίος: 

αα) στην περίπτωση διαμετακόμισης (ΐΓαπείΙ) μη Κοι¬ 
νοτικών προϊόντων που αναφέρονται στο άρθρο 15γ, 
παράγραφος 2, περίπτωση γ) του π.δ. 365/2002 (Α' 307), 
είναι είτε 

. οι εγκαταστάσεις της επίσημης υπηρεσίας του τόπου 
προορισμού, ή 

. ένας τόπος παρακείμενος των εν λόγω εγκαταστά¬ 
σεων, που καθορίζεται ή εγκρίνεται από τις τελωνειακός 
αρχές και από την οικεία επίσημη υπηρεσία του τόπου 
προορισμού, 

ββ) ή στις περιπτώσεις που αναφέρονται στην πα¬ 
ράγραφο 1, τελευταίο εδάφιο του παρόντος άρθρου, 
είναι 

. ένας τόπος προορισμού εγκεκριμένος από την επί¬ 
σημη υπηρεσία του τόπου προορισμού και τις τελωνει¬ 
ακός αρχές που είναι αρμόδιες για την περιοχή όπου 
ευρίσκεται ο εν λόγω τόπος προορισμού, και 

γ) όταν παρέχονται ειδικές εγγυήσεις και έγγραφα 
που αφορούν τη μεταφορά μιας αποστολής που απο- 

τελείται από τα σχετικά προϊόντα (εφεξής καλούμενης 
«η αποστολή») στον εγκεκριμένο τόπο ελέγχου και όπου 
ενδείκνυται, πληρούνται οι ελάχιστες απαιτήσεις που 
αφορούν την αποθήκευση των εν λόγω προϊόντων σε 
αυτούς τους τόπους ελέγχου. 

3. Οι ειδικές εγγυήσεις, τα έγγραφα και οι ελάχιστοι 
όροι που αναφέρονται στην παράγραφο 2 περίπτωση 
γ) παρέχονται όταν: 

α) η συσκευασία της αποστολής ή τα μέσα μεταφοράς 
που χρησιμοποιούνται για την εν λόγω αποστολή είναι 
κλεισμένα ή σφραγισμένα κατά τέτοιο τρόπο ώστε τα 
σχετικά προϊόντα δεν μπορούν να προκαλέσουν προ¬ 
σβολή ή μόλυνση κατά τη μεταφορά τους στον εγκεκρι¬ 
μένο τόπο ελέγχου και είναι τέτοια ώστε η ταυτότητα 
τους να παραμείνει αναλλοίωτη. Σε δεόντως αιτιολο¬ 
γημένες περιπτώσεις οι αρμόδιες επίσημες υπηρεσίες 
της Χώρας μπορούν να επιτρέπουν αποστολές, που δεν 
είναι κλεισμένες ή σφραγισμένες, με την προϋπόθεση 
ότι τα σχετικά προϊόντα δεν μπορούν να προκαλέσουν 
προσβολή ή μόλυνση κατά τη μεταφορά τους στον 
εγκεκριμένο τόπο ελέγχου. 

β) η αποστολή μεταφέρεται στον εγκεκριμένο τόπο 
ελέγχου. Δεν επιτρέπεται καμία αλλαγή του τόπου 
ελέγχου, εκτός από την περίπτωση που υπάρχει έγκριση 
εκ μέρους των σχετικών επισήμων αρμόδιων υπηρεσιών 
του σημείου εισόδου και του αιτούμενου προορισμού και 
των αρμοδίων τελωνειακών αρχών της περιοχής όπου 
ευρίσκεται ο αιτούμενος τόπος ελέγχου. 

γ) με την επιφύλαξη των πιστοποιητικών που καθορί¬ 
ζονται στο άρθρο 15, παράγραφος 1 του π.δ. 365/2002 
(Α' 307) όπως το άρθρο αυτό αντικαταστάθηκε από το 
άρθρο 2 παράγραφο 8 του π.δ. 179/2005 (Α' 229), η απο¬ 
στολή συνοδεύεται με ένα «Φυτοϋγειονομικό έγγραφο 
μεταφοράς» το οποίο περιλαμβάνει τις απαιτούμενες 
πληροφορίες σύμφωνα με το υπόδειγμα του Παραρ¬ 
τήματος του παρόντος προεδρικού διατάγματος. Το 
έγγραφο αυτό συμπληρώνεται με ευανάγνωστα κεφα¬ 
λαία γράμματα δακτυλογραφημένα ή ιδιοχείρως ή με 
ηλεκτρονικά μέσα κατόπιν συμφωνίας των επισήμων 
υπηρεσιών του σημείου εισόδου και προορισμού και 
συντάσσεται στην ελληνική ή τουλάχιστον στην αγγλική 
γλώσσα. 

δ) οι σχετικές επικεφαλίδες του εγγράφου που ανα- 
φέρεται στην παράγραφο 3, περίπτωση. 

γ) συμπληρώνονται και υπογράφονται από τον εισα¬ 
γωγέα της αποστολής υπό την επίβλεψη του σχετικής 
επίσημης υπηρεσίας του σημείου εισόδου. 

ε) στις περιπτώσεις που αναφέρονται στην παράγρα¬ 
φο 2, περίπτωση β), δεύτερη υποπερίπτωση, η αποθή¬ 
κευση της αποστολής στον εγκεκριμένο τόπο ελέγχου 
είναι τέτοια ώστε αυτή να διαχωρίζεται τόσο από τα 
Κοινοτικά προϊόντα όσο και από αποστολές που είναι 
προσβεβλημένες ή ύποπτες προσβολής από επιβλαβείς 
οργανισμούς. 

Αρθρο 2 

(άρθρο 2 Οδηγίας 2004/103/ΕΚ) 

1. Η διαδικασία έγκρισης καθορίζεται σύμφωνα με τις 
παραγράφους 2, 3 και 4 για την αξιολόγηση και, όπου 
ενδείκνυται, για την έγκριση της καταλληλότητας από 
φυτοϋγειονομικής πλευράς, των τόπων που προτείνο- 
νται για έγκριση ως εγκεκριμένοι τόποι διενέργειας 
ελέγχων. 

2. Στην περίπτωση που οι έλεγχοι θα διενεργούνται 
σε εγκεκριμένους τόπους ελέγχου, οι ενδιαφερόμενοι 


υποβάλλουν αίτηση στις αρμόδιες επίσημες υπηρεσίες 
που έχουν την ευθύνη για τη διενέργεια αυτών των 
ελέγχων, με την οποία αιτούνται τη διενέργεια ελέγχων 
στους τόπους που αναφέρονται στην αίτηση. 

3. Με την αίτηση υποβάλλεται και ένας τεχνικός φά¬ 
κελος που περιλαμβάνει τις αναγκαίες πληροφορίες 
για την αξιολόγηση της καταλληλότητας των προτει- 
νόμενων τόπων ως εγκεκριμένων τόπων ελέγχου και 
ειδικότερα: 

α) πληροφορίες αναφορικά με τα σχετικά προϊόντα 
που προορίζονται να εισαχθούν και τους τόπους στους 
οποίους τα εν λόγω εισαγόμενα προϊόντα θα αποθη¬ 
κευτούν ή διατηρηθούν αναμένοντας τα τελικά αποτε¬ 
λέσματα των ελέγχων, και ιδιαίτερα τη διασφάλιση του 
διαχωρισμού που αναφέρεται στο άρθρο 1 παράγραφος 
3 περίπτωση ε), και 

β) σχετικά αποδεικτικά στοιχεία περί τούτου, όταν 
απαιτείται, στις περιπτώσεις που τα σχετικά προϊό¬ 
ντα προορίζονται για πρόσωπο το οποίο ορίζεται ως 
«εγκεκριμένος παραλήπτης» και πληρούνται οι όροι που 
καθορίζονται στο άρθρο 406 του κανονισμού (ΕΟΚ) αριθ. 
2454/93 της Επιτροπής (ΕΕ Ι_ 253 της 11.10.1993, σ. 1 όπως 
τροποποιήθηκε από τον κανονισμό (ΕΚ) αριθ. 2286/2003 
(ΕΕ 1_ 343 της 31.12.2003, σ. 1) ή όταν οι σχετικοί τόποι 
εγκρίνονται σύμφωνα με τη διαδικασία του άρθρου 497 
του εν λόγω κανονισμού. 

Οι αρμόδιες επίσημες υπηρεσίες καταχωρούν σε επί¬ 
σημο μητρώο αιτήσεων την αίτηση που αναφέρεται 
στην παράγραφο 2 και προβαίνουν στις ακόλουθες 
ενέργειες: 

α) εξετάζουν τις πληροφορίες που περιλαμβάνει η 
αίτηση. 

β) αξιολογούν την καταλληλότητα για τη διενέργεια 
ελέγχων στους προτεινόμενους τόπους ελέγχου, οι 
οποίοι θα πρέπει να πληρούν τις ελάχιστες απαιτήσεις 
που είναι τουλάχιστον αυτές που καθορίζονται στο άρ¬ 
θρο 1, κεφάλαιο Β) περιπτώσεις β) και γ) της Υπουργικής 
Απόφασης 98998/14.7.2000 (Β' 945) ή άλλες πρόσθετες 
απαιτήσεις οι οποίες καθορίζονται με απόφαση του 
Υπουργού Αγροτικής Ανάπτυξης και Τροφίμων και δια¬ 
σφαλίζουν ότι οι έλεγχοι διενεργούνται χωρίς διακρί¬ 
σεις και αποτελεσματικά. 

γ) απαντούν στον αιτούντα εγγράφως με κοινοποίηση 
στη Διεύθυνση Προστασίας Φυτικής Παραγωγής του 
Υπουργού Αγροτικής Ανάπτυξης και Τροφίμων ότι η 
αίτηση: 

ί) γίνεται δεκτή και οι σχετικοί τόποι ορίζονται ως 
εγκεκριμένοι τόποι ελέγχου, ή 

ϋ) απορρίπτεται αναφέροντας και τη σχετική αιτιο¬ 
λόγηση. 

Η Διεύθυνση Προστασίας Φυτικής Παραγωγής του 
Υπουργείου Αγροτικής Ανάπτυξης και Τροφίμων δια¬ 
τηρεί και διαθέτει στην Επιτροπή και στις αρμόδιες 
αρχές των άλλων Κρατών Μελών όταν της ζητηθεί, 
τον ενημερωμένο κατάλογο των εγκεκριμένων τόπων 
ελέγχου. 

6. Οι αρμόδιες επίσημες υπηρεσίες ελέγχου λαμβάνουν 
τα αναγκαία μέτρα όταν διαπιστώνεται ότι υπάρχουν 
στοιχεία που παρακωλύουν ή κωλυσιεργούν την ορθή 
διενέργεια των ελέγχων στον εγκεκριμένο τόπο ελέγ¬ 
χου που βρίσκεται στην περιοχή δικαιοδοσίας τους. 

Η Διεύθυνση Προστασίας Φυτικής Παραγωγής του 
Υπουργείου Αγροτικής Ανάπτυξης και Τροφίμων γνω¬ 
στοποιεί στην Επιτροπή και στις αρμόδιες αρχές των 

άλλων Κρατών Μελών όλες τις σημαντικές περιπτώσεις 
μη συμμόρφωσης με τους όρους που ισχύουν σε ένα 
εγκεκριμένο τόπο ελέγχου. 

Άρθρο 3 

(άρθρο 3 Οδηγίας 2004/103/ΕΚ) 

Ο εισαγωγέας των αποστολών για τις οποίες αποφα- 
σίστηκε ότι οι έλεγχοι των αποστολών αυτών μπορούν 
να διενεργούνται σε ένα εγκεκριμένο τόπο ελέγχου, 
υπόκειται στις ακόλουθες υποχρεώσεις, με την επιφύ¬ 
λαξη εκείνων που έχουν ήδη θεσπιστεί σύμφωνα με το 
άρθρο 13 του π.δ. 365/2002 (Α' 307): 

α) ο εισαγωγέας γνωστοποιεί εγκαίρως και εγγράφως 
την εισαγωγή των σχετικών προϊόντων στην αρμόδια 
επίσημη υπηρεσία προορισμού, η δε γνωστοποίηση πρέ¬ 
πει να περιλαμβάνει τα ακόλουθα στοιχεία: 

ί) την ονομασία, την πλήρη ταχυδρομική διεύθυνση και 
την τοποθεσία του εγκεκριμένου τόπου ελέγχου. 

ϋ) την προγραμματισμένη ημερομηνία και ώρα άφιξης στον 
εγκεκριμένο τόπο ελέγχου των σχετικών προϊόντων. 

ιϋ) τον ατομικό αύξοντα αριθμό του Φυτοϋγειονομικού 
εγγράφου μεταφοράς που αναφέρεται στο άρθρο 1, 
παράγραφος 3, περίπτωση γ), εφόσον υπάρχει. 

ίν) την ημερομηνία και τον τόπο σύνταξης του Φυτο- 
ϋγειονομικού εγγράφου μεταφοράς που αναφέρεται 
στο άρθρο 1, παράγραφος 3, περίπτωση γ), εφόσον 
υπάρχει. 

ν) την επωνυμία, την πλήρη ταχυδρομική διεύθυνση 
και τον επίσημο αριθμό μητρώου του εισαγωγέα. 

νί) τον αριθμό αναφοράς του πιστοποιητικού φυτο- 
ϋγείας και/ή του πιστοποιητικού φυτοϋγείας επανεξα- 
γωγής, ή οποιουδήποτε άλλου απαιτούμενου φυτοϋγει- 
ονομικού εγγράφου. 

β) Ο εισαγωγέας γνωστοποιεί στην αρμόδια επίση¬ 
μη υπηρεσία προορισμού οποιεσδήποτε αλλαγές που 
αφορούν τις παρεχόμενες πληροφορίες σύμφωνα με 
την περίπτωση α). 

Άρθρο 4 

(άρθρο 4 Οδηγίας 2004/103/ΕΚ) 

Οι έλεγχοι των σχετικών προϊόντων, που πραγματο¬ 
ποιούνται στον εγκεκριμένο τόπο ελέγχου, πληρούν 
τουλάχιστον τις ελάχιστες προϋποθέσεις που καθορί¬ 
ζονται στο άρθρο 1, Κεφάλαιο Α' και περίπτωση α) Κε¬ 
φάλαιο Β' της Υπουργικής Απόφασης 98998/14.7.2000 (Β' 
945), ή άλλες πρόσθετες απαιτήσεις που καθορίζονται 
με απόφαση του Υπουργού Αγροτικής Ανάπτυξης και 
Τροφίμων, χωρίς διακρίσεις και οι οποίες αιτιολογούνται 
επαρκώς ώστε οι έλεγχοι να είναι αποτελεσματικοί. 

Αρθρο 5 

(άρθρο 5 Οδηγίας 2004/103/ΕΚ) 

Με απόφαση του Υπουργού Αγροτικής Ανάπτυξης και 
Τροφίμων, μετά από εισήγηση της Διεύθυνσης Προ¬ 
στασίας Φυτικής Παραγωγής, μπορεί να καθορίζονται 
πρόσθετες προϋποθέσεις που κρίνονται αναγκαίες για 
τον ορισμό ενός προτεινόμενου τόπου ως εγκεκριμένου 
τόπου ελέγχου. 

Αρθρο 6 

(άρθρο 6 Οδηγίας 2004/103/ΕΚ) 

1. Είναι υποχρεωτική η συνεργασία μεταξύ: 
α) της επίσημης υπηρεσίας του σημείου εισόδου και 
της επίσημης υπηρεσίας του προορισμού, και 
β) της επίσημης υπηρεσίας του σημείου εισόδου και 
της τελωνειακής αρχής του σημείου εισόδου, και 


γ) της επίσημης υπηρεσίας του προορισμού και της 
τελωνειακής αρχής του προορισμού, και 
δ) της επίσημης υπηρεσίας του σημείου εισόδου και 
της τελωνειακής αρχής του προορισμού 
με ανταλλαγή των σχετικών πληροφοριών που αφο¬ 
ρούν τα φυτά, φυτικά προϊόντα ή άλλα αντικείμενα που 
πρόκειται να εισαχθούν, τη συσκευασία τους και τα 
μέσα μεταφοράς αυτών σε μορφή γραπτή ή ηλεκτρο¬ 
νική κάνοντας χρήση του Φυτοϋγειονομικού εγγράφου 
μεταφοράς που αναφέρεται στο άρθρο 1, παράγραφος 
3, περίπτωση γ). 

2. Εάν το σημείο εισόδου στην Κοινότητα των σχε¬ 
τικών προϊόντων και ο εγκεκριμένος τόπος ελέγχου 
βρίσκονται σε διαφορετικά Κράτη Μέλη, η αποστολή 
μπορεί να αποσταλεί και οι έλεγχοι να διενεργηθούν 
σε ένα εγκεκριμένο τόπο ελέγχου εφόσον υπάρξει 
συμφωνία μεταξύ της Διεύθυνσης Προστασίας Φυτικής 
Παραγωγής του Υπουργείου Αγροτικής Ανάπτυξης και 
Τροφίμων και της αρμόδιας επίσημης υπηρεσίας του 
σχετικού Κράτους Μέλους. Αποδεικτικό στοιχείο της 
συμφωνίας μεταξύ της Διεύθυνση Προστασίας Φυτικής 
Παραγωγής του Υπουργείου Αγροτικής Ανάπτυξης και 
Τροφίμων και της αρμόδιας επίσημης υπηρεσίας του 
σχετικού Κράτους Μέλους είναι η καταχώρηση στο Φυ- 
τοϋγειονομικό έγγραφο μεταφοράς. 

3. Μετά τον έλεγχο των προϊόντων στον εγκεκριμένο 
τόπο ελέγχου, η επίσημη υπηρεσία του προορισμού 
πιστοποιεί στο Φυτοϋγειονομικό έγγραφο μεταφοράς, 
κάνοντας χρήση της σφραγίδας της υπηρεσίας και ανα¬ 
γράφοντας η ημερομηνία, ότι οι σχετικοί έλεγχοι ταυ¬ 
τότητας και φυτοϋγειονομικοί έλεγχοι που αναφέρονται 
στο άρθρο 15α παράγραφος 1 περίπτωση β) σημεία π) 
και πι) του π.δ. 365/2002 (Α' 307) όπως ανωτέρω τροπο¬ 
ποιήθηκε έχουν διενεργηθεί. Το τελικό αποτέλεσμα των 
ελέγχων αυτών θα πρέπει να αναγράφεται στο πλαίσιο 
με την επικεφαλίδα «Απόφαση» του Παραρτήματος του 
παρόντος διατάγματος. Η διάταξη αυτή εφαρμόζεται, 
κατ’ αναλογία, εφόσον οι έλεγχοι εγγράφων που αναφέ- 
ρονται στο άρθρο 15γ, παράγραφος 2, περίπτωση α) του 
π.δ. 365/2002 (Α' 307) όπως ανωτέρω τροποποιήθηκε 
έχουν επίσης τηρηθεί. 

4. Εάν το αποτέλεσμα των ελέγχων που αναφέρονται 
στην παράγραφο 3 είναι «Απελευθέρωση», η αποστολή 
και το συνοδευτικό Φυτοϋγειονομικό έγγραφο μεταφο¬ 
ράς υποβάλλονται στις αρμόδιες τελωνειακός αρχές 
που έχουν την ευθύνη της περιοχής του «εγκεκριμένου 
τόπου ελέγχου» ώστε να υποβληθεί η αποστολή στη 
σχετική τελωνειακή διαδικασία που αναφέρεται στο 
άρθρο 15 παράγραφος 1 του π.δ. 365/2002 (Α' 307) όπως 
ανωτέρω τροποποιήθηκε. Το Φυτοϋγειονομικό έγγραφο 
μεταφοράς δεν θα απαιτείται πλέον να συνοδεύει την 
αποστολή και το έγγραφο αυτό ή αντίγραφο του θα 
πρέπει να διατηρείται για τουλάχιστο ένα έτος από την 
επίσημη υπηρεσία του σημείου προορισμού. 

5. Εάν το αποτέλεσμα των ελέγχων που αναφέρονται 
στην παράγραφο 3 έχει ως συνέπεια την υποχρέωση να 
μεταφερθούν τα σχετικά προϊόντα σε προορισμό εκτός 
της Κοινότητας, αυτά παραμένουν υπό τελωνειακό έλεγ¬ 
χο μέχρις ότου πραγματοποιηθεί η επανεξαγωγή των 
προϊόντων. 

Αρθρο 7 

Κατωτέρω παρατίθεται το παράρτημα που αποτελεί 
αναπόσπαστο μέρος του παρόντος διατάγματος και 
έχει ως εξής: 

ΠΑΡΑΡΤΗΜΑ 


1. Φυτοϋγειονομικό έγγραφο μεταφοράς όπως αναφέρεται 
στο άρθρο 1 παράγραφος 3 περίπτωση γ) της Οδηγίας 
2004/103/ΕΚ της Επιτροπής 


|2. ΦΥΤΟΥΓΕΙΟΝΟΜΙΚΟ ΕΓΓΡΑΦΟ ΜΕΤΑΦΟΡΑΣ 
Νο. ΕΚ/./. (1) * 3 4 


3. Ταυτοποίηση της αποστολής 1-1 - Αυτή η αποστολή περιέχει προϊόντα φυτο'ύγειονομικής σημασίας - 

Φυτό, φυτικό προϊόν ή άλλο αντικείμενο (με χρήση κωδικού ΤΑΚΙΟ):. 

Αριθμός(-οί) αναφοράς των απαιτούμενων φυτοϋγειονομικών εγγράφων:. 

Χώρα έκδοσης:. 

Ημερομηνία έκδοσης:. 

Διακριτικές σημάνσεις, αριθμοί, αριθμός συσκευασιών, ποσότητα (βάρος/μονάδες):. 


Αριθμοί αναφοράς των απαιτούμενων τελωνειακών εγγράφων:. 

4. Επίσημος αριθμός μητρώου του εισαγωγέα:. 

0 κάτωθι υπογεγραμμένος εισαγωγέας, υποβάλλω δια του παρόντος αίτηση προς την αρμόδια επίσημη υπηρεσία για να 
διενεργήσει τους επίσημους ελέγχους ταυτότητας και φυτοϋγειονομικούς ελέγχους των ανωτέρω φυτών, φυτικών 
προϊόντων και άλλων αντικειμένων στον εγκεκριμένο τόπο ελέγχου που αναφέρεται κατωτέρω και δεσμεύομαι να 
τηρήσω τους κανόνες και διαδικασίες που καθορίζονται από την αρμόδια επίσημη υπηρεσία. 

Ημερομηνία, ονοματεπώνυμο και υπογραφή του εισαγωγέα:. 

5.1 Σημείο εισόδου: 

5.2 Προσυπογραφή από την επίσημη υπηρεσία του σημείου εισόδου 
(ημερομηνία, ονοματεπώνυμο, σφραγίδα υπηρεσίας και υπογραφή):. 



6. Εγκεκριμένος τόπος (-οι) ελέγγου ,4) 

Α-. 

. Β- (αντικαθιστά Α). 

Τα φυτά, φυτικά προϊόντα ή άλλα αντικείμενα μεταφέρονται στον (-ους) ανωτέρω αναφερόμενο (-ους) τόπο (-ους) ελέγχου 
σύμφωνα με τη συμφωνία που συνάφθηκε μεταξύ* 41 


Η αποστολή δεν επιτρέπεται να μεταφερθεί σε τόπους άλλους από τους ανωτέρω αναφερόμενους εκτός εάν αυτό έχει 
εγκριθεί επίσημα. 


7. Έλεγχος εγγράφων 


□ 


8. Έλεγχος ταυτότητας 


□ 


9. Φυτοϋγειονομικός έλεγχος □ 


Τόπος/ημερομηνία:. 

Ονοματεπώνυμο:. 

Σφραγίδα υπηρεσίας/υπογραφή: 


Τόπος/η μερομηνία:. 

Ονοματεπώνυμο:. 

Σφραγίδα υπηρεσίας/υπογραφή: 


Τόπος/η μερομηνία:. 

Ονοματεπώνυμο:. 

Σφραγίδα υπηρεσίας/υπογραφή: 


10. Απόφαση : 

I I Απελευθέρωση Τόπος/ημερομηνία:. 

Ονοματεπώνυμο:. 

Σφραγίδα υπηρεσίας/υπογραφή: 


Αναγράφεται Ε.Κ. Φυτοϋγειονομικό Διαβατήριο (ατομικός αύξων αριθμός ή αριθμός της εβδομάδος ή αριθμός της 
παρτίδος), κατά περίπτιοση:. 

I I Επίσημο μέτρο 


□ 

Απαγόρευση εισόδου 

□ 

Καταστροφή 

□ 

Μετακίνηση εκτός της Κοινότητας 

□ 

Περίοδος καραντίνας 

□ 

Απομάκρυνση μολυσμένων/προσβεβλημένων προϊόντων 

□ 

Κατάλληλη μεταχείριση 


Παρατηρήσεις:. 


(1) Αναφέρατε τον κωδικό της Χώρας/αριθμό. 

(2> Συμπληρώστε το τετραγωνίδιο ή κάνετε παραπομπή σε πληροφορίες που περιέχονται στο Πιστοποιητικό φυτοϋγείας 
το οποίο πρέπει να επισυνάπτεται. 

(3) Κάνετε παραπομπή στο «Γ» [άρθρο 15γ(2)(γ) του Π.Δ 365/2002 (Α' 307)] ή στο «Δ» (άρθρο 13γ(2)(δ) της Οδηγίας 2000/29/ΕΚ). 

(4) Όταν ενδείκνυται, αναφέρατε λεπτομέρειες της συμφωνίας μεταξύ των επίσημων υπηρεσιών της Χώρας και άλλων Κρατών Μελών, είτε 
πρόκειται για συμφωνία κατά περίπτωση είτε για συμφωνία μεγαλύτερης διάρκειας. 

Άρθρο 8 

Με απόφαση του Υπουργού Αγροτικής Ανάπτυξης 
και Τροφίμων που δημοσιεύεται στην Εφημερίδα της 
Κυβερνήσεως, ύστερα από πρόταση της Διεύθυνσης 
Προστασίας Φυτικής Παραγωγής, μπορεί να τροπο¬ 
ποιείται το παράρτημα του παρόντος διατάγματος σε 
συμμόρφωση προς τις οδηγίες της Επιτροπής της Ε.Κ., 
που το τροποποιούν. 

Αρθρο 9 

(άρθρο 8 Οδηγίας 2004/103/ΕΚ) 

Το παρόν προεδρικό διάταγμα αρχίζει να ισχύει από 
την 1 η Ιανουάριου 2005. 

Στον Υφυπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρό¬ 
ντος. 

Αθήνα, 18 Απριλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΑΣ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ ΑΛ. ΚΟΝΤΟΣ 

-♦- 

Τροποποίηση διατάξεων π.δ. 14/2001 «Οργάνωση Υπη¬ 
ρεσιών Ελληνικής Αστυνομίας» (Α' -12) και του π.δ. 
208/2001 «Αναδιάρθρωση, σύσταση, οργάνωση και 
λειτουργία Υπηρεσιών Τροχαίας της Ελληνικής 
Αστυνομίας» (Α' -164). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 περιπτώσεις α', β' και 
στ' του ν.1481/1984 «Οργανισμός Υπουργείου Δημόσιας 
Τάξης» (Α' -152), όπως το άρθρο αυτό αντικαταστάθηκε 
με το άρθρο 1 παρ. 1 του ν. 1590/1986 (Α' - 49). 

2. Τις διατάξεις των άρθρων 14 παρ. 7 και 28 παρ. 1 
του ν. 2800/2000 «Αναδιάρθρωση Υπηρεσιών Υπουρ¬ 
γείου Δημόσιας Τάξης, σύσταση Αρχηγείου Ελληνικής 
Αστυνομίας και άλλες διατάξεις» (Α' - 41). 

3. Το άρθρο 90 του κώδικα νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το άρθρο πρώτο του π.δ. 63/2005 (Α' - 98). 

4. Τις διατάξεις του άρθρου 22 παρ. 3 του ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (Α' - 247). 

5. Τις διατάξεις του π.δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(Α' - 36). 

6. Τις διατάξεις του π.δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' - 57). 

7. Την υπ’ αριθμ. 37930/ΔΙΟΕ 1264 από 14.10.2005 από¬ 
φαση του Πρωθυπουργού και του Υπουργού Οικονομίας 


και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' - 1432). 

8. Το γεγονός ότι, από τις διατάξεις του παρόντος 
διατάγματος προκαλούνται δαπάνες σε βάρος του κρα¬ 
τικού προϋπολογισμού ύψους 11.300,00 ευρώ, περίπου, 
για το τρέχον οικονομικό έτος 2006 και 7.000,00 ευρώ, 
περίπου, για, το οικονομικό έτος 2007 και καθένα από τα 
επόμενα έτη. Οι προαναφερόμενες δαπάνες του έτους 
2006 θα αντιμετωπισθούν από τις πιστώσεις των Κ.Α.Ε. 
0869, 1111, 1211, 1231, 1311, 1329, 1691, 1712, 1723, 1919 του 
Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ», ενώ 
οι δαπάνες του έτους 2007 και των επόμενων ετών από 
τις πιστώσεις που θα εγγράφονται στους ΚΑΕ 0869,1111, 
1211,1231,1311,1329,1723,1725 των αντίστοιχων κατ’ έτος 
Π/Υ εξόδων του ίδιου ως άνω Ε.Φ. 

9. Την υπ’ αριθμ. 80/2006 Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομίας και 
Οικονομικών, αποφασίζουμε: 

Αρθρο 1 

Τροποποίηση διατάξεων π.δ. 14/2001. 

Το άρθρο 14 του π.δ. 14/2001 (Α' -12) αντικαθίσταται 
ως εξής: 

«Αρθρο 14 

Διεύθυνση Εσωτερικών Λειτουργιών. 

1. Η Διεύθυνση Εσωτερικών Λειτουργιών διαρθρώνεται 
στα εξής Τμήματα: 

α. 1° Τμήμα Διοικητικής Μέριμνας. 

β. 2° Τμήμα Διαχείρισης Χρηματικού - Υλικού. 

γ. 3° Τμήμα Φρουράς. 

2. Οι αρμοδιότητες του Τμήματος Διοικητικής Μέρι¬ 
μνας είναι οι ακόλουθες: 

α. Η διακίνηση της αλληλογραφίας, 
β. Η παρακολούθηση των θεμάτων του προσωπικού 
που υπηρετεί στο Αρχηγείο της Ελληνικής Αστυνομίας, 
καθώς και του προσωπικού της Ελληνικής Αστυνομίας 
που είναι αποσπασμένο στις Υπηρεσίες του Υπουργείου 
Δημόσιας Τάξης ή εκτελεί υπηρεσία στα ιδρύματα που 
εποπτεύονται από αυτό. 

γ. Η μέριμνα για την καθαριότητα, την ευταξία και τη 
συντήρηση του οικήματος του Αρχηγείου. 

δ. Η λειτουργία του τηλεφωνικού κέντρου και των 
λοιπών τηλεπικοινωνιακών μέσων του Αρχηγείου. 

ε. Η μέριμνα για τη λειτουργία λέσχης και κυλικείου, 
στ. Η οργάνωση και εποπτεία της κίνησης των οχη¬ 
μάτων. 

3. Οι αρμοδιότητες του Τμήματος Διαχείρισης Χρη¬ 
ματικού - Υλικού είναι οι ακόλουθες: 

α. Ο εφοδιασμός του Αρχηγείου με όλα τα απαραί¬ 
τητα μέσα, μηχανήματα και υλικά και η μέριμνα για την 
καλή λειτουργία και συντήρηση τους. 

β. Η προμήθεια και διανομή των εφοδίων στο προσω¬ 
πικό και στις Υπηρεσίες του Αρχηγείου. 

γ. Η διαχείριση της πάγιας προκαταβολής και η φρο¬ 
ντίδα για τη μισθοδοσία του προσωπικού. 

4. Επίσης, το Τμήμα Διαχείρισης Χρηματικού - Υλικού 
εξυπηρετεί διαχειριστικά, πέραν των Υπηρεσιών του 
Αρχηγείου, τις Υπηρεσίες των παρ. 1 και 2 του άρθρου 
2 του ν. 2800/2000 (Α' - 41) και τη μερική διαχείριση του 
ιδρύματος «Εξοχές Ελληνικής Αστυνομίας». 

5. Οι αρμοδιότητες του Τμήματος Φρουράς είναι οι 
ακόλουθες: 

α. Η τήρηση και εφαρμογή του σχεδίου ασφαλείας του 
οικήματος του Αρχηγείου και των λοιπών σχεδίων πολι¬ 
τικής κινητοποίησης, η φρούρηση και ασφάλεια του κτι¬ 
ρίου και των εγκαταστάσεων του Υπουργείου Δημόσιας 
Τάξης και του Αρχηγείου, καθώς και του περιβάλλοντος 
χώρου του κτιριακού συγκροτήματος αυτών. 

β. Η μέριμνα για τη διάθεση του προσωπικού που 
υπηρετεί στο Αρχηγείο στις τακτικές και έκτακτες υπη¬ 
ρεσίες και ο έλεγχος της κανονικής εκτέλεσης των 
υπηρεσιών αυτών». 

Αρθρο 2 

Μετονομασία Τμήματος Τροχαίας Γλυφάδας 
Το εδάφιο στ' της παραγράφου 1 του άρθρου 2 του 
π.δ. 208/201 (Α' -164) αντικαθίσταται ως εξής: 

«στ. Τμήμα Τροχαίας Ελληνικού». 


Αρθρο 3 
Έναρξη ισχύος. 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 18 Απριλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΑΣ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΒΥΡΩΝ ΠΟΛΥΔΩΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θιιιό προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηΙβΓηβΙ: ΙτΙΙρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐβπίθΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 

















